Diari Oficial de la Generalitat Valenciana


Sumari del DOGV 5189, del 01-02-2006 (2006/1117)

ORDE de 30 de gener de 2006, de la Conselleria d'Agricultura, Pesca i Alimentació, per la qual es precisen determinats aspectes de l'aplicació a la Comunitat Valenciana del Reial Decret 1.617/2005, de 30 de desembre, pel qual es regula la concessió de drets als agricultors dins del règim de pagament únic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5189

Data del DOGV
:   01-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1117


Data del document
:   30-01-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * sector agrari
    * explotació agrària
    * agricultor
    * ajuda a l'agricultura
    * suport econòmic

ORDE de 30 de gener de 2006, de la Conselleria d'Agricultura, Pesca i Alimentació, per la qual es precisen determinats aspectes de l'aplicació a la Comunitat Valenciana del Reial Decret 1.617/2005, de 30 de desembre, pel qual es regula la concessió de drets als agricultors dins del règim de pagament únic. [2006/X1117]  
En el Reglament (CE) núm. 1782/2003, del Consell, de 29 de setembre de 2003, pel qual s'establixen disposicions comunes aplicables als règims d'ajuda directa en el marc de la política comuna i s'instauren determinats règims d'ajuda als agricultors, i pel qual es modifiquen els reglaments (CEE) núm. 2019/93, (CE) núm. 1452/2001, (CE) núm. 1453/2001, (CE) núm. 1454/2001, (CE) 1868/94, (CE) núm. 1251/1999, (CE) núm. 1254/1999, (CE) núm. 1673/2000, (CEE) núm. 2358/71 i (CE) núm. 2529/2001, es dóna als estats membres l'opció de l'aplicació parcial de determinats pagaments directes. L'aplicació parcial consistix a retindre un percentatge de determinats pagaments inclosos en el règim del pagament únic per donar una ajuda addicional als agricultors vinculada a les seues decisions de producció.  
En el Reial Decret 1.617/2005, de 30 de desembre, pel qual es regula la concessió de drets als agricultors dins del règim de pagament únic, es preveuen les condicions d'aplicació parcial i facultativa del règim de pagament únic, així com els requisits d'admissibilitat al règim per part dels agricultors legitimats, i les condicions per sol·licitar tal admissió.  
L'any 2006 es comunicarà als agricultors identificats per mitjà de l'Orde APA/1171/2005, de 15 d'abril, sobre actualització de dades i identificació d'agricultors per a l'aplicació del règim de pagament únic, el nombre i valor dels drets provisionals assignats individualment, amb l'admissió de la possibilitat de presentar al·legacions a esta informació i promoure així la correcció d'errades, dels imports de referència, i de les superfícies considerades que donen lloc als drets definitius.  
D'altra banda, la reglamentació comunitària descriu el mecanisme d'una reserva nacional amb la qual atendre situacions especials que permeten, a aquells agricultors que posseïsquen els requisits necessaris, la possibilitat d'incrementar el nombre i la quantia dels seus drets de pagament únic.  
Finalment, el procés d'intercanvi d'informació entre l'administració i els agricultors afectats pel règim de pagament únic aconsella procedir minuciosament perquè l'assignació de drets no lesione els interessos legítims i es complisquen rigorosament els preceptes comunitaris i derivats.  
Per això, a proposta de la Subsecretaria de la Conselleria d'Agricultura, Pesca i Alimentació, fent ús de les atribucions conferides per l'article 35 de la Llei de Govern Valencià,  
ORDENE  
Article 1. Objecte  
En la present orde es despleguen, per a la seua aplicació a la Comunitat Valenciana, alguns dels aspectes prevists en el Reial Decret 1.617/2005, de 30 de desembre, pel qual es regula la concessió de drets als agricultors dins del règim de pagament únic, com a norma de caràcter bàsic per a l'aplicació a Espanya, a partir de l'1 de gener de 2006, del règim de pagament únic, establit en el Reglament (CE) núm. 1782/2003, del Consell, de 29 de setembre, pel qual s'establixen disposicions comunes aplicables als règims d'ajuda directa en el marc de la política agrícola comuna i s'instauren determinats règims d'ajudes als agricultors, i pel qual es modifiquen els reglaments (CEE) núm. 2019/93, (CE) núm. 1452/2001, (CE) núm. 1453/2001, (CE) núm. 1454/2001, (CE) núm. 1868/94, (CE) núm. 1251/1999, (CE) núm. 1254/1999, (CE) núm. 1673/2000, (CEE) núm. 2358/71 i (CE) 2529/2001, així com en les disposicions de desplegament i aplicació d'este.  
Article 2. Aplicació parcial i facultativa  
S'integren en el règim de pagament únic les línies d'ajuda i percentatges de dissociació de cada una de les ajudes que es detallen en l'annex I del Reial Decret 1.617/2005, de 30 de desembre. A més, en l'article 3 del reial decret esmentat es preveuen les situacions considerades a l'efecte de l'aplicació parcial i facultativa, a Espanya, del règim de pagament únic.  
Article 3. Comunicació de drets provisionals assignats  
1. La Conselleria d'Agricultura, Pesca i Alimentació comunicarà als agricultors identificats per mitjà de l'Orde APA/1171/2005, de 15 d'abril, una sol·licitud d'admissió al règim de pagament únic que continga almenys la informació següent:  
a) L'import de referència.  
b) El nombre d'hectàrees.  
c) El nombre i valor dels drets d'ajuda provisionals.  
2. Esta comunicació s'efectuarà de les maneres següents:  
a) Per mitjà de compareixença personal a les oficines de la Conselleria d'Agricultura, Pesca i Alimentació, on s'informarà individualment els agricultors. amb l'acreditació prèvia de la seua identitat o de la representació legal, si és el cas.  
b) Per mitjà de comunicació escrita personalitzada a cada un dels agricultors indicats en el punt 1.  
3. El procés de comunicació escrita es durà a terme durant el mes de febrer, i la informació estarà disponible almenys fins a la finalització del període establit en el Decret 1.618/2005, de 30 de desembre, per a la sol·licitud única.  
Article 4. Admissibilitat al règim de pagament únic i sol·licitud d'admissió  
1. Podran acollir-se al règim de pagament únic els agricultors als quals es fa referència en els articles 33 i 40 del Reglament (CE) núm. 1782/2003, del Consell, de 29 de setembre de 2003, que es troben en algun dels tres casos següents:  
a) Agricultors identificats segons l'Orde APA/1171/2005, de 15 d'abril, sobre actualització de dades i identificació d'agricultors per a l'aplicació del règim de pagament únic.  
b) Agricultors que no estiguen identificats segons l'Orde APA/1171/2005, de 15 d'abril, i reben una explotació o part d'esta d'un agricultor dels assenyalats en el paràgraf a.  
c) Agricultors que tinguen dret a rebre l'assignació de drets a càrrec de la reserva nacional.  
2. L'any 2006, primer any d'aplicació del règim de pagament únic, tots els agricultors hauran de sol·licitar la seua admissió a este en el termini que s'establix en el Reial Decret 1.618/2005, de 30 de desembre, per a la presentació de la sol·licitud única.  
Els agricultors podran sol·licitar l'admissió al règim de pagament únic al mateix temps que sol·liciten el cobrament del pagament únic per mitjà de la sol·licitud única. No obstant això, els agricultors que no sol·liciten el cobrament del pagament únic l'any 2006 hauran de sol·licitar l'admissió en tal règim i acreditar que són agricultors segons la definició de l'apartat a de l'article 2 del Reglament (CE) núm. 1782/2003, del Consell, de 29 de setembre de 2003, fent ús del model que figura en l'annex I.  
3. Els agricultors que sol·liciten drets de la reserva nacional hauran de fer-ho alhora que presenten la sol·licitud de cobrament del pagament únic inclosa en la sol·licitud única.  
4. Excepte causes de força major o circumstàncies excepcionals incloses en l'article 7 de l'Orde APA/1171/2005, de 15 d'abril, no es concediran drets definitius d'ajuda si no se sol·licita l'admissió al règim de pagament únic.  
Article 5. Aplicació dels drets d'ajuda provisionals i definitius  
1. Els agricultors que es troben en algunes de les situacions previstes en l'article 4, punt 1, apartats a i b, i que estiguen en desacord amb les dades comunicades, podran presentar al·legacions, juntament amb la seua sol·licitud d'admissió al règim de pagament únic i fins a la data límit de presentació de la sol·licitud única.  
2. La superfície farratgera a considerar per a l'establiment dels drets provisionals d'ajuda serà la declarada per l'agricultor l'any 2005. No obstant això, a l'efecte de l'establiment definitiu dels drets d'ajuda, l'agricultor podrà sol·licitar que s'utilitze la superfície farratgera del període de referència d'acord amb allò que es preveu en l'article 28.2 del Reglament (CE) núm. 795/2004, de la Comissió, de 21 d'abril de 2004.  
3. S'assignaran drets definitius, a tot tardar el 15 d'agost de 2006, d'acord amb l'article 6 del Reial Decret 1.617/2005, de 30 de desembre.  
Article 6. Creació de condicions artificials  
Sense perjudici de qualssevol disposicions específiques contingudes en règims d'ajuda concrets, no s'efectuarà cap pagament a cap beneficiari quan es demostre que este ha creat artificialment les condicions requerides per a la concessió de tals pagaments, amb vista a obtindre un avantatge contrari als objectius del règim d'ajuda.  
Article 7. Reserva nacional  
1. Podran assignar-se drets de pagament únic per mitjà d'atribució des de la reserva nacional, constituïda segons l'article 8 del Reial Decret 1.617/2005, de 30 de desembre, pel qual es regula la concessió de drets als agricultors dins del règim de pagament únic, i d'acord amb el que es preveu en el Reglament (CE) núm. 1.782/2003, del Consell, de 29 de setembre de 2003.  
2. El primer any d'aplicació del règim, els agricultors que complisquen les condicions establides en l'article 9 del Reial Decret 1.617/2005, de 30 de desembre, amb la sol·licitud prèvia d'acord amb els models que s'establisquen, i fins a la data límit per a la presentació de la sol·licitud de pagament únic, podran obtindre drets de pagament únic procedents de la reserva nacional.  
Article 8. Utilització dels drets de pagament únic a fi de sol·licitar el pagament de l'ajuda  
Els drets d'ajuda de pagament únic podran justificar-se d'acord amb allò que s'establix en l'article 11 del Reial Decret 1.617/2005, de 30 de desembre, pel qual es regula la concessió de drets als agricultors dins del règim de pagament únic.  
Article 9. Cessió de drets d'ajuda  
1. Els drets d'ajuda només podran cedir-se a un altre agricultor establit a Espanya, tal com es preveu en l'article 46.1 del Reglament (CE) núm. 1782/2003, del Consell, de 29 de setembre de 2003.  
2. Els drets d'ajuda podran ser objecte de cessió pels agricultors a uns altres agricultors a tot el territori nacional, bé en venda, arrendament o per mitjà de qualssevol altres formes admeses en dret, d'acord amb el que s'establix en la normativa comunitària i en el Reial Decret 1.617/2005, de 30 de desembre, pel qual es regula la concessió de drets als agricultors dins del règim de pagament únic.  
3. Les cessions de drets per mitjà de venda, amb terres o sense, seran objecte de les retencions previstes per l'article 14 del Reial Decret 1.617/2005, de 30 de desembre.  
DISPOSICIONS FINALS  
Primera  
Els models normalitzats per a emplenar els diferents tràmits descrits en esta orde, en particular, els esmentats en els articles 4, 5 i 7, es podran trobar als llocs de tramitació, centres PROP de la Generalitat Valenciana o al seu web (http://www.gva.es).  
Segona  
Es faculta la Sotsecretaria de la Conselleria d'Agricultura, Pesca i Alimentació per a prendre les mesures necessàries per al desplegament i l'aplicació d'esta orde en l'àmbit de competències de la Comunitat Valenciana.  
Tercera  
Esta orde entrarà en vigor el mateix dia de la publicació en el Diari Oficial de la Generalitat Valenciana.  
València, 30 de gener de 2006  
El conseller d'Agricultura, Pesca i Alimentació,  
JUAN GABRIEL COTINO FERRER